PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/ZK/3/1/048	Bratislava 16. júna 2008	

      Protimonopolný úrad Slovenskej republiky, odbor koncentrácií v správnom konaní číslo 0015/OK/2008 začatom dňa 14.02.2008 na základe žiadosti podnikateľa PENTA INVESTMENTS LIMITED, so sídlom Kanika Centre, Block B 6 Panayitis Simeou Street, Office 504, CY-3105 Limassol, Cyprus podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov o udelenie výnimky zo zákazu vykonávať práva a povinnosti vyplývajúce zo vzniku koncentrácie podnikateľov PENTA INVESTMENTS LIMITED, so sídlom Kanika Centre, Block B 6 Panayitis Simeou Street, Office 504, CY-3105 Limassol, Cyprus a podnikateľa HC Trade, a. s., so sídlom Uránová 11, 821 02 Bratislava, IČO: 36 741 604 na základe Zmluvy o kúpe cenných papierov, ktorú uzatvorili dňa 13. 02. 2008 Zoltán Varga, bytom Fedinova 2, 851 01 Bratislava, JUDr. Andrea Tarkuličová, bytom Záhrebská 3095/5, 811 05 Bratislava ako predávajúci a podnikateľ PENTA INVESTMENTS LIMITED, so sídlom Kanika Centre, Block B 6 Panayitis Simeou Street, Office 504, CY-3105 Limassol, Cyprus ako kupujúci 

                                          rozhodol

na základe § 32 ods. 1 písm. b) zákona č.136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci výnimky podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov zo zákazu vykonávať práva a povinnosti vyplývajúce zo vzniku koncentrácie podnikateľov PENTA INVESTMENTS LIMITED, so sídlom Kanika Centre, Block B 6 Panayitis Simeou Street, Office 504, CY-3105 Limassol, Cyprus a podnikateľa HC Trade, a. s., so sídlom Uránová 11, 821 02 Bratislava, IČO: 36 741 604 na základe Zmluvy o kúpe cenných papierov, ktorú uzatvorili dňa 13. 02. 2008 Zoltán Varga, bytom Fedinova 2, 851 01 Bratislava, JUDr. Andrea Tarkuličová, bytom Záhrebská 3095/5, 811 05 Bratislava ako predávajúci a podnikateľ PENTA INVESTMENTS LIMITED, so sídlom Kanika Centre, Block B 6 Panayitis Simeou Street, Office 504, CY-3105 Limassol, Cyprus ako kupujúci zastavuje, pretože účastník konania vzal svoj návrh na začatie konania späť.

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bola dňa 14. 02. 2008 doručená listom zaevidovaným pod číslom 578/2008 prostredníctvom splnomocneného zástupcu podnikateľa PENTA INVESTMENTS LIMITED, so sídlom Kanika Centre, Block B 6 Panayitis Simeou Street, Office 504, CY-3105 Limassol, Cyprus (ďalej len „Penta“) Advokátskej kancelárie JUDr. Katarína Segečová, s. r o., IČO: 36 793 396 zastúpenej JUDr. Katarínou Segečovou, advokátkou, Čajkovského 5, 811 04 Bratislava (ďalej len „právna zástupkyňa“) žiadosť podľa § 10 ods. 16 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) o udelenie výnimky zo zákazu vykonávať práva a povinnosti vyplývajúce zo vzniku koncentrácie, oznámenej úradu dňa 14. 02. 2008, ktorá spočíva získaní výlučnej priamej kontroly podnikateľom Penta nad podnikom podnikateľa HC Trade, a. s., so sídlom Uránová 11, 821 02 Bratislava, IČO: 36 741 604 (ďalej „HC Trade“) na základe Zmluvy o kúpe cenných papierov, ktorú uzatvorili dňa 13. 02. 2008 Zoltán Varga, bytom Fedinova 2, 851 01 Bratislava, JUDr. Andrea Tarkuličová, bytom Záhrebská 3095/5, 811 05 Bratislava ako predávajúci a spoločnosť Penta ako kupujúci (ďalej len „Zmluva o kúpe cenných papierov“).

	Na základe predmetnej žiadosti sa dňa 14. 02. 2008 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) správne konanie vo veci udelenia predmetnej výnimky podľa § 10 ods. 16 zákona, vedené úradom pod číslom 0015/OK/2008, o čom úrad informoval podnikateľa Penta listom číslo 776/PMÚ SR/2008 zo dňa 26.02.2008.

	Účastníkom predmetného správneho konania je podľa § 25 ods. 3 zákona podnikateľ Penta.

Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného právneho predpisu § 2 zákona č.513/1991 Zb. Obchodný zákonník                          (ďalej len: „Obchodný zákonník“), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

Spoločnosť Penta je spoločnosť založená v súlade s právnym poriadkom Cyperskej republiky zaregistrovaná pod číslom HE 158996. PENTA je jednou zo spoločností patriacich do ekonomickej skupiny podnikateľa Penta Holding Limited, ktorý je spoločnosťou holdingového typu (ďalej len „skupina PENTA“). Spoločnosti zo skupiny PENTA sa podľa oznámenia vyššie uvedenej koncentrácie podnikateľov Penta a HC Trade zaoberajú investovaním do kapitálu súkromných podnikov, pričom sa zameriavajú predovšetkým na reštrukturalizačné projekty v oblasti Strednej a Východnej Európy. 
	
	Vychádzajúc z uvedeného spoločnosť PENTA je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

Vzhľadom na to, že oznámenie koncentrácie podnikateľov Penta a HC Trade neobsahovalo všetky náležitosti podľa § 10 ods. 12 zákona a vyhlášky PMÚ SR č. 268/2004 Z.z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úrad listom 776/PMÚ SR/2008 zo dňa 26.02.2008 upovedomil podnikateľa Penta, že lehota na vydanie rozhodnutia podľa § 10 ods. 16 zákona nezačala plynúť. 

Dňa 20. 3. 2008 bol na úrad doručený list zaevidovaný úradom pod č. 1132/2008, v ktorom podnikateľ Penta doplnil svoju žiadosť o výnimku zo zákazu podľa § 10 ods. 14 zákona.

Dňa 2. 4. 2008 úrad listom č. 1276/PMÚ SR/2008 vyzval právnu zástupkyňu podnikateľa Penta na predloženie podkladov a informácií, ktorými by predmetný podnikateľ podložil svoje tvrdenia týkajúce sa vážnosti dôvodov na udelenie predmetnej výnimky. Zároveň úrad predmetným listom podnikateľovi Penta oznámil, že lehota 30 pracovných dní na vydanie rozhodnutia o udelení alebo neudelení výnimky neplynie, nakoľko oznámenie koncentrácie nie je podľa § 10 ods. 12 zákona a vyhlášky Protimonopolného úradu Slovenskej republiky č. 268/2004 Z.z., ktorou sa ustanovujú podrobnosti o náležitostiach oznámenia koncentrácie, úplné.

Dňa 17. 4. 2008 bol na úrad doručený list zaevidovaný úradom pod č. 1546/2008, v ktorom splnomocnený zástupca podnikateľa Penta spoločnosť Advokátska kancelária JUDr. Katarína Segečová, s. r o., so sídlom Čajkovského 5, 811 04 Bratislava, IČO: 36 793 396 splnomocnila Mgr. Jána Máleka, advokáta, so sídlom Púpavová 7, 841 04 Bratislava 4 (ďalej len „splnomocnený zástupca“), na zastupovanie splnomocniteľa v správnych konaniach vedených na úrade pod č. k. 0011/OK/2008 a č. k. 0015/OK/2008.

Dňa 15. 5. 2008 sa oznámenie predmetnej koncentrácie stalo podľa § 10 ods. 12 zákona v spojení s vyhláškou Protimonopolného úradu Slovenskej republiky č. 268/2004 Z.z., ktorou sa ustanovujú podrobnosti o náležitostiach oznámenia koncentrácie úplným, na základe čoho podľa § 10 ods. 16 zákona začala dňa 16. 05. 2008 plynúť lehota 30 pracovných dní na vydanie rozhodnutia vo veci udelenia predmetnej výnimky podľa § 10 ods. 16 zákona, o čom úrad upovedomil splnomocneného zástupcu podnikateľa Penta listom č. 1943/PMÚ SR/2008. Zároveň úrad vyzval predmetným listom podnikateľa Penta na doplnenie žiadosti o výnimku zo zákazu podľa § 10 ods. 14 zákona, nakoľko z predmetného podania, ani jeho doplnenia nevyplývali vážne dôvody na udelenie výnimky podľa § 10 ods. 16 zákona, a aby v prípade, že vážne dôvody na udelenie výnimky existujú, tieto uviedol a svoje tvrdenia podložil právne relevantnými podkladmi.

Dňa 10. 4. 2008 sa na úrad dostavil splnomocnený zástupca podnikateľa Penta na úrad a vzal návrh na začatie správneho konania č. 0015/OK/2008 v plnom rozsahu späť. 

	Podľa § 32 ods. 1 písm. b) zákona úrad môže konanie rozhodnutím zastaviť, ak účastník správneho konania vzal svoj návrh na začatie konania späť. 

S ohľadom na vyššie uvedené skutočnosti, úrad sa  s návrhom účastníka správneho konania Penta na zastavenie predmetného správneho konania stotožnil a rozhodol tak, ako je uvedené vo výrokovej časti tohto rozhodnutia.

Poučenie:

Podľa ustanovenia § 34 ods. 1 zákona zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
	
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie nie je preskúmateľné súdom. 

                                                                                       Ing. Dušan Valo
	riaditeľ odboru koncentrácií
Rozhodnutie sa doručuje:

Mgr. Ján Málek
advokát
Púpavová 7
841 04 Bratislava